OKRESNÁ PROKURATÚRA SPIŠSKÁ NOVÁ VES 
Elektrárenská 1, 052 01 Spišská Nová Ves 1	

Číslo: 3 Pv 390/14/8810	Spišská Nová Ves 08.12.2015 
EEČ: 2-68-1569-2015

U Z N E S E N I E

Trestná vec:	obv. XXXXX 
Trestný čin:	Prečin Ohrozovanie mravnej výchovy mládeže podľa § 211 odsek 1 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátorka Okresnej prokuratúry Spišská Nová Ves
Podľa § 217 odsek 1 Trestného poriadku vyslovujem, že obvinená:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie 
ktorá je trestne stíhaná pre trestný čin:
- Prečin Ohrozovanie mravnej výchovy mládeže podľa § 211 odsek 1 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Spišská Nová Ves zo dňa 22.10.2014 spisová značka 3 Pv 390/14/8810, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

v období od septembra 2013 do marca 2014, v obci XXXXX, okres Spišská Nová Ves, ako matka maloletých detí, zanedbala starostlivosť o ich výchovu a umožňovala im dopúšťať sa činov inak trestných, v dôsledku čoho sa maloletý XXXXX H., nar. XXXXX dopustil dňa 13.12.2013 v nočných hodinách trestných činov krádeže podľa § 212/2a Tr. zákona a poškodzovania cudzej veci podľa § 245/1 Tr. zák. spoluúčasťou na vlámaní do objektu pohostinstva a maloletý XXXXX H., nar. XXXXX sa v mesiacoch september 2013 a apríl 2014 v troch prípadoch dopustil činov inak trestných ako krádež podľa § 212/2d Tr. zákona krádežami dreva a zemiakov.

Uznesením prokurátora Okresnej prokuratúry Spišská Nová Ves zo dňa 22.10.2014, spisová značka 3 Pv 390/14/8810, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:

Uznesením prokurátora Okresnej prokuratúry v Spišskej Novej Vsi sp. zn. 3 Pv 390/14 zo dňa 22.10.2014 bolo podľa § 216 ods. 1, písm. a, b, c, Trestného poriadku podmienečne zastavené trestné stíhanie proti obvinenej XXXXX pre prečin ohrozovania mravnej výchovy mládeže podľa § 211 ods. 1 písm. c) Trestného zákona, ktorého sa mala dopustiť tým, že v období od septembra 2013 do marca 2014, v obci XXXXX, okres Spišská Nová Ves, ako matka maloletých detí, zanedbala starostlivosť o ich výchovu a umožňovala im dopúšťať sa činov inak trestných, v dôsledku čoho sa maloletý XXXXX H., nar. XXXXX dopustil dňa 13.12.2013 v nočných hodinách trestných činov krádeže podľa § 212/2a Tr. zákona a poškodzovania cudzej veci podľa § 245/1 Tr. zák. spoluúčasťou na vlámaní do objektu pohostinstva a maloletý XXXXX H., nar. XXXXX sa v mesiacoch september 2013 a apríl 2014 v troch prípadoch dopustil činov inak trestných ako krádež podľa § 212/2d Tr. zákona krádežami dreva a zemiakov.
	 
	Uznesenie o podmienečnom zastavení trestného stíhania nadobudlo právoplatnosť dňa 01.11.2014 a skúšobná doba v trvaní 12 mesiacov začala plynúť 02.11.2014.
	
          Z vyžiadaných správ k osobe obvinenej z miesta bydliska, z OO-PZ v Spišských Vlachoch a  Okresného  úradu,  Odboru  všeobecnej  vnútornej  správy v Spišskej Novej Vsi  a odpisu z registra trestov obvinenej som zistila, že obv. XXXXX v skúšobnej dobe podmienečne zastaveného trestného stíhania od 02.11.2014 do 02.11.2015 viedla riadny život a nedopustila sa trestného činu, ani iného protispoločenského konania, ktoré by odôvodňovalo vydanie rozhodnutia o pokračovaní podmienečne zastaveného trestného stíhania. 

Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj prípadne ďalším uloženým obmedzeniam a povinnostiam, prokurátor rozhodne, že sa obvinený osvedčil. 
	
Vzhľadom na to, že obvinená XXXXX splnila podmienky pre rozhodnutie v zmysle § 217 ods. 1 Trestného poriadku, bolo potrebné rozhodnúť tak, ako je uvedené vo výroku tohto uznesenia.   
Poučenie:
Proti tomuto uzneseniu je prípustná sťažnosť, ktorú môžu obvinená a poškodený podať do troch dní od jeho oznámenia na Okresnú prokuratúru v Spišskej Novej Vsi. Sťažnosť má odkladný účinok. /§ 217 ods. 3 Trestného poriadku, § 187 ods. 1
Trestného poriadku/.

)  

JUDr. Janka Bocanová
prokurátorka